CELEX: 32020R0127
Language: sl
Date: 2019-01-29 00:00:00
Title: Uredba (EU) 2020/127 Evropskega Parlamenta in Sveta z dne 29. januarja 2020 o spremembi Uredbe (EU) št. 1306/2013 glede finančne discipline od proračunskega leta 2021 naprej in Uredbe (EU) št. 1307/2013 glede prožnosti med stebri za koledarsko leto 2020

31.1.2020   
               
               
                  SL
               
               
                  Uradni list Evropske unije
               
               
                  L 27/1
               
            
         UREDBA (EU) 2020/127 EVROPSKEGA PARLAMENTA IN SVETA
         z dne 29. januarja 2020
         o spremembi Uredbe (EU) št. 1306/2013 glede finančne discipline od proračunskega leta 2021 naprej in Uredbe (EU) št. 1307/2013 glede prožnosti med stebri za koledarsko leto 2020
         EVROPSKI PARLAMENT IN SVET EVROPSKE UNIJE STA —
         ob upoštevanju Pogodbe o delovanju Evropske unije in zlasti člena 43(2) Pogodbe,
         ob upoštevanju predloga Evropske komisije,
         po posredovanju osnutka zakonodajnega akta nacionalnim parlamentom,
         ob upoštevanju mnenja Evropskega ekonomsko-socialnega odbora (1),
         v skladu z rednim zakonodajnim postopkom (2),
         ob upoštevanju naslednjega:
         
                     (1)
                  
                  
                     Člen 16 Uredbe (EU) št. 1306/2013 Evropskega parlamenta in Sveta (3) določa, da mora biti letna zgornja meja odhodkov v okviru Evropskega kmetijskega jamstvenega sklada (EKJS) sestavljena iz najvišjih zneskov, določenih za ta sklad v okviru Uredbe Sveta (EU, Euratom) št. 1311/2013 (4). Na podlagi člena 26 Uredbe (EU) št. 1306/2013 se po potrebi določi prilagoditvena stopnja za finančno disciplino, da se zagotovi upoštevanje letnih zgornjih mej iz Uredbe (EU, Euratom) št. 1311/2013 za financiranje s trgom povezanih odhodkov in neposrednih plačil za obdobje 2014–2020. Uredba (EU, Euratom) št. 1311/2013 ne določa zgornjih mej za proračunska leta po letu 2020. Da se zagotovi upoštevanje zgornje meje za financiranje s trgom povezanih odhodkov in neposrednih plačil tudi v proračunskih letih po letu 2020, se morata člena 16 in 26 Uredbe (EU) št. 1306/2013 za navedena proračunska leta sklicevati na zneske, določene v okviru EKJS v uredbi, ki jo Svet sprejme na podlagi člena 312(2) Pogodbe o delovanju Evropske unije (PDEU) za leta 2021 do 2027.
                  
               
                     (2)
                  
                  
                     Pri prožnosti med stebri gre za neobvezen prenos sredstev med neposrednimi plačili in razvojem podeželja. Na podlagi člena 14 Uredbe (EU) št. 1307/2013 Evropskega parlamenta in Sveta (5) lahko države članice uporabijo to prožnost za koledarska leta 2014 do 2019. Da se državam članicam zagotovi, da lahko ohranijo svoje strategije, je z Uredbo (EU) 2019/288 Evropskega parlamenta in Sveta (6) prožnost med stebri podaljšana na koledarsko leto 2020, to pomeni proračunsko leto 2021. V členu 14 Uredbe (EU) št. 1307/2013 je trenutno določen prenos iz razvoja podeželja v neposredna plačila kot odstotek zneska, namenjenega za podporo, financirano v okviru Evropskega kmetijskega sklada za razvoj podeželja (EKSRP) v proračunskem letu 2021, z zakonodajo Unije, sprejeto po tem, ko Svet sprejme ustrezno uredbo na podlagi člena 312(2) PDEU. Ker ustrezna zakonodaja Unije ne bo sprejeta do trenutka, ko morajo države članice uradno sporočiti svojo odločitev o prenosu, je primerno zagotoviti možnost nadaljnje uporabe te prožnosti in določiti najvišji znesek, ki se lahko prenese.
                     Najvišji absolutni znesek za posamezno državo članico se izračuna na podlagi največjih odstotkov iz člena 14(2) Uredbe (EU) št. 1307/2013, ki se uporabijo za zneske, namenjene za podporo vrstam intervencij za razvoj podeželja v skladu s predlogom Komisije za uredbo Evropskega parlamenta in Sveta o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) ter o razveljavitvi Uredbe (EU) št. 1305/2013 Evropskega parlamenta in Sveta in Uredbe (EU) št. 1307/2013 Evropskega parlamenta in Sveta.
                  
               
                     (3)
                  
                  
                     V skladu s členom 53(6) Uredbe (EU) št. 1307/2013 so imele države članice do 1. avgusta 2019 možnost spremeniti odstotek svoje nacionalne zgornje meje za neposredna plačila, ki jih namenijo za prostovoljno vezano podporo, in tudi svoje podrobne odločitve o podpori od koledarskega leta 2020 naprej. Države članice bodo svojo odločitev o prenosu iz neposrednih plačil v razvoj podeželja, če obstaja, uradno sporočile šele do 31. decembra 2019, o prenosu iz razvoja podeželja v neposredna plačila, če obstaja, pa kmalu zatem. Vendar bo takšna odločitev vplivala na njihovo nacionalno zgornjo mejo za neposredna plačila za koledarsko leto 2020. Da se ohrani skladnost med podrobnimi odločitvami o podpori in zgornjo mejo proračuna za prostovoljno vezano podporo, je primerno državam članicam omogočiti, da spremenijo odstotek, namenjen prostovoljno vezani podpori, kolikor je potrebno, da se prilagodi njihovi odločitvi o prožnosti med stebri in tudi podrobnim odločitvam o podpori. Zato bi moral biti tudi ustrezni rok za uradno obvestilo kmalu po 31. decembru 2019. Ker je navedena sprememba omejena na obseg, ki ga države članice potrebujejo za prilagoditev svoji odločitvi o prožnosti med stebri, bi morale države članice v svojem obvestilu pojasniti zvezo med spremembo in navedeno odločitvijo.
                  
               
                     (4)
                  
                  
                     Uredbi (EU) št. 1306/2013 in (EU) št. 1307/2013 bi bilo treba zato ustrezno spremeniti.
                  
               
                     (5)
                  
                  
                     Da se omogoči čimprejšnja uporaba sprememb, določenih v tej uredbi, se je štelo primerno, da se določi izjema od osemtedenskega obdobja iz člena 4 Protokola št. 1 o vlogi nacionalnih parlamentov v Evropski uniji, priloženega Pogodbi o Evropski uniji, PDEU in Pogodbi o ustanovitvi Evropske skupnosti za atomsko energijo.
                  
               
                     (6)
                  
                  
                     Da se omogoči čimprejšnja uporaba sprememb iz te uredbe, bi morala ta uredba začeti veljati dan po objavi v Uradnem listu Evropske unije –
                  
               SPREJELA NASLEDNJO UREDBO:
         
            Člen 1
            Spremembe Uredbe (EU) št. 1306/2013
            Uredba (EU) št. 1306/2013 se spremeni:
            
                        (1)
                     
                     
                        v členu 16 se odstavek 1 nadomesti z naslednjim:
                        
                           „1.   Letna zgornja meja odhodkov EKJS je sestavljena iz najvišjih zneskov, določenih za EKJS v okviru Uredbe (EU, Euratom) št. 1311/2013 in uredbe, ki jo Svet sprejme na podlagi člena 312(2) PDEU za leta 2021 do 2027.“;
                        
                     
                  
                        (2)
                     
                     
                        v členu 26 se odstavek 1 nadomesti z naslednjim:
                        
                           „1.   Da se zagotovi upoštevanje letnih zgornjih mej iz člena 16 za financiranje s trgom povezanih odhodkov in neposrednih plačil, se določi prilagoditvena stopnja za neposredna plačila (v nadaljnjem besedilu: prilagoditvena stopnja), kadar napovedi za financiranje ukrepov v okviru te vmesne zgornje meje za posamezno proračunsko leto kažejo, da bodo veljavne letne zgornje meje presežene.“.
                        
                     
                  
         
            Člen 2
            Spremembe Uredbe (EU) št. 1307/2013
            Uredba (EU) št. 1307/2013 se spremeni:
            
                        (1)
                     
                     
                        v členu 14(2) se šesti pododstavek nadomesti z naslednjim:
                        „Države članice se lahko do 8. februarja 2020 odločijo, da za koledarsko leto 2020 kot neposredna plačila dajo na voljo znesek, ki ne presega zneska iz Priloge VIa. Ustrezni znesek zato ni več na voljo za podporo, financirano v okviru EKSRP za proračunsko leto 2021. O tej odločitvi se uradno obvesti Komisijo do 8. februarja 2020 in se v njej navede znesek, ki se prenese.“;
                     
                  
                        (2)
                     
                     
                        v členu 53 se odstavek 6 nadomesti z naslednjim:
                        
                           „6.   Države članice lahko do 1. avgusta katerega koli leta spremenijo svojo odločitev na podlagi tega poglavja.
                           Države članice lahko do 8. februarja 2020 spremenijo tudi svojo odločitev na podlagi tega poglavja, kolikor je potrebno za prilagoditev odločitve o prožnosti med stebri za koledarsko leto 2020, sprejete v skladu s členom 14.
                           S spremembo odločitve na podlagi prvega in drugega pododstavka tega odstavka se države članice z učinkom od naslednjega leta lahko odločijo:
                           
                                       (a)
                                    
                                    
                                       da bodo ohranile, povečale ali zmanjšale odstotek, določen na podlagi odstavkov 1, 2 in 3, vendar po potrebi v okviru tam določenih omejitev, ali da bodo ohranile ali zmanjšale odstotek, določen na podlagi odstavka 4;
                                    
                                 
                                       (b)
                                    
                                    
                                       da bodo spremenile pogoje za odobritev podpore;
                                    
                                 
                                       (c)
                                    
                                    
                                       da podpore iz tega poglavja ne bodo več odobrile.
                                    
                                 Države članice Komisijo uradno obvestijo o vsaki odločitvi v zvezi s spremembo na podlagi prvega in drugega pododstavka tega odstavka do zadevnih datumov iz navedenih pododstavkov. V uradnem obvestilu o odločitvi v zvezi s spremembo na podlagi drugega pododstavka tega odstavka pojasnijo zvezo med spremembo in odločitvijo o prožnosti med stebri za koledarsko leto 2020, sprejeto v skladu s členom 14.“;
                        
                     
                  
                        (3)
                     
                     
                        vstavi se Priloga VIa, katere besedilo je v Prilogi k tej uredbi.
                     
                  
         
            Člen 3
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 29. januarja 2020
            
               
                  Za Evropski parlament
               
               
                  Predsednik
               
               D. M. SASSOLI
            
            
               
                  Za Svet
               
               
                  Predsednica
               
               N. BRNJAC
            
         
         
            (1)  Mnenje z dne 11. decembra 2019 (še ni objavljeno v Uradnem listu).
         
            (2)  Stališče Evropskega parlamenta z dne 18. decembra 2019 (še ni objavljeno v Uradnem listu) in odločitev Sveta z dne 27. januarja 2020.
         
            (3)  Uredba (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L 347, 20.12.2013, str. 549).
         
            (4)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).
         
            (5)  Uredba (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (UL L 347, 20.12.2013, str. 608).
         
            (6)  Uredba (EU) 2019/288 Evropskega parlamenta in Sveta z dne 13. februarja 2019 o spremembi uredb (EU) št. 1305/2013 in (EU) št. 1307/2013 glede nekaterih pravil o neposrednih plačilih in podpori za razvoj podeželja za leti 2019 in 2020 (UL L 53, 22.2.2019, str. 14).
      
      
         
            PRILOGA
            
               
                  
                     „PRILOGA VIa
                     NAJVIŠJI ZNESKI IZ ČLENA 14(2)
                     
                                 (EUR)
                              
                           
                                 Belgija
                              
                              
                                 10 076 707 10 076 707
                              
                           
                                 Bolgarija
                              
                              
                                 70 427 849 70 427 849
                              
                           
                                 Češka
                              
                              
                                 38 815 980 38 815 980
                              
                           
                                 Danska
                              
                              
                                 11 371 893 11 371 893
                              
                           
                                 Nemčija
                              
                              
                                 148 488 749 148 488 749
                              
                           
                                 Estonija
                              
                              
                                 21 968 972 21 968 972
                              
                           
                                 Irska
                              
                              
                                 39 700 643 39 700 643
                              
                           
                                 Grčija
                              
                              
                                 76 438 741 76 438 741
                              
                           
                                 Španija
                              
                              
                                 250 300 720 250 300 720
                              
                           
                                 Francija
                              
                              
                                 181 388 880 181 388 880
                              
                           
                                 Hrvaška
                              
                              
                                 42 201 225 42 201 225
                              
                           
                                 Italija
                              
                              
                                 190 546 556 190 546 556
                              
                           
                                 Ciper
                              
                              
                                 2 398 093 2 398 093
                              
                           
                                 Latvija
                              
                              
                                 29 326 817 29 326 817
                              
                           
                                 Litva
                              
                              
                                 48 795 629 48 795 629
                              
                           
                                 Luksemburg
                              
                              
                                 1 843 643 1 843 643
                              
                           
                                 Madžarska
                              
                              
                                 62 430 371 62 430 371
                              
                           
                                 Malta
                              
                              
                                 1 831 098 1 831 098
                              
                           
                                 Nizozemska
                              
                              
                                 10 972 679 10 972 679
                              
                           
                                 Avstrija
                              
                              
                                 72 070 055 72 070 055
                              
                           
                                 Poljska
                              
                              
                                 329 472 633 329 472 633
                              
                           
                                 Portugalska
                              
                              
                                 123 303 715 123 303 715
                              
                           
                                 Romunija
                              
                              
                                 241 375 835 241 375 835
                              
                           
                                 Slovenija
                              
                              
                                 15 337 318 15 337 318
                              
                           
                                 Slovaška
                              
                              
                                 56 920 680 56 920 680
                              
                           
                                 Finska
                              
                              
                                 73 005 307 73 005 307
                              
                           
                                 Švedska
                              
                              
                                 52 887 719 52 887 719
                              
                           
               “